**RAPORT DE ACTIVITATE PENTRU ANUL 2023**

**ADMINISTRAȚIA BAZINALĂ DE APĂ BANAT**

**Anexa nr. 3**

**la HG nr. 478/2016 pentru modificarea și completarea HG nr. 123/2002 de aprobare a Normelor metodologice de aplicare a Legii nr. 544/2001**

**privind liberul acces la informațiile de interes public**

|  |  |
| --- | --- |
| **Categorie de informații** | **Informațiile** |
| PROFIL ORGANIZAȚIONAL | **ADMINISTRAŢIA BAZINALĂ DE APĂ BANAT este** una din cele 11 structuri din cadrul Administraţiei Naţionale „Apele Române” (ANAR), deține personalitate juridică și administrează aproape în totalitate apele a două unități administrativ-teritoriale, pe care își desfășoară activitatea Sistemul de Gospodărire a Apelor Timiș  (cu sediul în Timișoara) și  Sistemul de Gospodărire a Apelor Caraș-Severin (cu sediul în Reșiţa). ABA BANAT administrează apele din domeniul public și infrastructura formată din lacuri de acumulare, diguri de apărare împotriva inundațiilor, canale, derivații interbazinale, prize de apă și alte lucrări specifice, precum și infrastructura sistemelor de veghe hidrologică, hidrogeologică și de monitorizare a calității resurselor de apă aflate în patrimoniul său, în scopul cunoașterii și gestionării resurselor de apă de suprafață și subterane.Spațiul Hidrografic Banat este constituit, administrativ, din judeţele Timiş şi Caraş-Severin (integral), Arad, Gorj şi Mehedinţi (parţial). Instituția noastră are în administrare bazinele hidrografice ale râurilor Aranca, Bega, Bega veche, Timiș, Bârzava, Moravița, Caraș, Nera, Cerna și a fluviului Dunărea, parțial. Suprafața totală administrată este de 18.393,15 km2, ceea ce reprezintă 7,7 % din teritoriul României, cu o lungime a rețelei hidrografice de 6.705 km.ABA Banat are în administrare următoarele lucrări hidrotehnice:* Sunt administrate 6 noduri hidrotehnice (Coștei, Topolovăț, Sânmihaiu Român, Sânmartinu Maghiar, Rovinița Mare, Lișava)
* 1235,935 km de diguri
* 1323,4 km de albii regularizate și consolidări de maluri
* 43 de lacuri de acumulare.

Activitatea de observații și măsurători hidrologice și hidrogeologice se desfășoară la: * 103 staţii hidrometrice pe râuri;
* 46 stații pluviometrice;
* 71 platforme nivometrice (cu măsurători clasice);
* 2 staţii evaporimetrice de lac;
* 3 staţii evaporimetrice de sol;
* 80 staţii automate pe râuri pentru nivel, temperatură şi precipitaţii;
* 45 stații automate pentru precipitații;
* 12 stații automate nivometrice;
* 52 secţiuni de măsurare a debitelor la folosinţe;
* 79 secţiuni satelit;
* 18 izvoare hidrologice şi hidrogeologice;
* 250 foraje hidrogeologice.

**ADMINISTRAȚIA BAZINALĂ DE APĂ BANAT** are următoarele atribuții principale:* Gospodărirea unitară, durabilă a resurselor de apă de suprafața și subteran și protecția acestora împotriva epuizării si degradării, precum si repartiția rațională și echilibrată a acestor resurse.
* Administrarea, exploatarea si intreținerea infrastructurii Sistemului de gospodărire a apelor, aflata in administrarea sa.
* Administrarea, exploatarea si intreținerea albiilor minore ale apelor, a cuvetelor lacurilor si balților, in starea lor naturala sau amenajată, a zonelor umede și a celor protejate, aflate in patrimoniu.
* Administrarea, exploatarea și intreținerea infrastructurii Sistemului bazinal de veghe hidrologică si hidrogeologică, Sistemului de supraveghere a calității resurselor de apă.
* Asigurarea funcțiilor de operator bazinal pentru resursele de apă de suprafață naturale sau amenajate, indiferent de deținătorul cu orice titlu al amenajării, și pentru resursele de apă subterane, indiferent de natura lor și a instalațiilor aferente, cu potențialele lor naturale, cu excepția resurselor acvatice vii, in condițiile legii, cu excepția celor prevăzute expres in reglementările specifice in vigoare.
* Alocarea dreptului de utilizare a resurselor de apă de suprafață și subterane in toate formele sale de utilizare, cu potențialele lor naturale, cu excepția resurselor acvatice vii, pe bază de abonamente, conform prevederilor Legii apelor nr.107/1996 cu modificările si completările ulterioare.
* Apărare împotriva inundațiilor, la nivel bazinal, prin lucrările de gospodărire a apelor aflate in administrarea sa, gestionarea stocului de materiale si mijloace specifice de apărare, administrează, întreține și asigură exploatarea lucrărilor de gospodărire a apelor din domeniul public al statului și cele din domeniul propriu.
* Avizarea și autorizarea din punct de vedere al gospodăririi apelor a lucrărilor și activităților ce se execută pe ape.
* Realizarea de anuare, sinteze, studii, proiecte, instrucțiuni, în domeniul gospodăririi apelor.
* Implementarea, în cadrul Spațiului Hidrografic Banat a Directivelor Uniunii Europene din domeniul apelor.

Documentele eliberate de către instituția noastră la cererea persoanelor fizice sau juridice sunt: avize de gospodărire a apelor, avize de amplasament, permise de traversare, notificări începere execuție, autorizații de gospodărire a apelor, notificări punere in funcțiune, consultanțe tehnice, transferuri de acte de reglementare, date de calitate, condiții de calitate, statistică, răspuns la adrese oficiale, rapoarte către Prefectură, Ministerul Mediului, I.S.U.Banat. ABA BANAT are în componență doua subunități- Sistemul de Gospodărire a Apelor Timiș și Sistemul de Gospodărire a Apelor Caraș-Severin. Cum a apărut și s-a dezvoltat gospodărirea apelor în Banat puteți afla parcurgând un scurt Istoric: <http://banat.rowater.ro/index.php/despre-noi/prezentare/istoric/> **Misiunea. Viziune și principii**În conformitate cu legislația în vigoare, Administraţia Naţională ,,Apele Române” acţionează pentru cunoaşterea, conservarea, protecția resurselor de apă împotriva epuizării şi degradării lor. De asemenea, prin monopolul natural strategic pe care îl deținem, propunem și promovăm politici publice la nivelul autorității publice centrale din domeniul apelor, respectiv Ministerul Mediului, Apelor și Pădurilor care să pună în valoare și să încurajeze folosirea raţională, dar și utilizarea durabilă a resurselor de apă. Aflată în relație de interdependentă cu alte sectoare de importanță națională, A.N. „Apele Române” promovează și implementează politici publice durabile care au drept scop administrarea infrastructurii Sistemului național de gospodărire a apelor și exploatarea în siguranță a lucrărilor hidrotehnice. Acest scop este detaliat în cadrul Planului Național Strategic prin securizarea instituției în ceea ce privește gestionarea infrastructurii critice naționale și europene din domeniul apelor, aici fiind incluse: * Orientări strategice în planul național de protecție a infrastructurii;
* Conservarea și dezvoltarea resursei umane calificate necesară administrării și exploatării Infrastructurii Sistemului Național de gospodărire a Apelor.

De asemenea, ANAR are un rol strategic și în domeniul gestionării infrastructurii necesare de retenție și control al apei, inclusiv pentru producerea de energie electrică, aprovizionarea cu apa potabilă, precum și pentru sectorul industrial, irigații, controlul sedimentelor și al inundațiilor, prin furnizarea de servicii esențiale ce sprijină mai multe sectoare de infrastructură și industrii.În conformitate cu Directiva Cadru Apă, ANAR își propune finanțarea durabilă a resurselor de apă și a infrastructurii de management al riscului la inundații prin aplicarea mecanismului economic și financiar al pentru a asigura sustenabilitatea tuturor serviciilor furnizate de către ANAR (incluzând toate responsabilitățile și obligațiile asociate implementării Directivelor Uniunii Europene (UE) din domeniul apei), cu respectarea principiul recuperării costurilor. **Conform Statutului de organizare şi funcţionare al Administraţiei Naţionale "Apele Române” (actualizat până la data de 19 februarie 2010\*),** *Administraţia Naţională "Apele Române" aplică strategia şi politica naţională în domeniul gospodăririi cantitative şi calitative a resurselor de apă şi urmăreşte respectarea reglementărilor în domeniu, scop în care acţionează pentru cunoaşterea resurselor de apă, protecţia acestora împotriva epuizării şi degradării, punerea în valoare şi utilizarea durabilă a resurselor de apă, monopol natural de interes strategic, administrarea şi exploatarea infrastructurii Sistemului naţional de gospodărire a apelor, precum şi pentru implementarea prevederilor legislaţiei armonizate cu directivele Uniunii Europene în domeniul gospodăririi durabile a resurselor de apă* (art.1). *Pentru realizarea scopului prevăzut la alin. (1), Administraţia Naţională "Apele Române" coordonează şi răspunde de modul de folosire a resurselor de apă de suprafaţă şi subterane pe ansamblul teritoriului ţării şi de exploatare a lucrărilor de gospodărire a apelor şi colaborează cu toţi deţinătorii altor lucrări construite pe ape sau în legătură cu apele.*Preluate din practică europeană, Administrația Națională “Apele Române” își ghidează activitatea după **următoarele principii europene**:**Principiul utilizării durabile, unitare şi raţionale a apei** reprezintă creşterea rolului resurselor de apă în menţinerea dinamicii echilibrului ecologic, necesitatea integrării condiţiilor de calitate şi cantitate ale resurselor de apă cu ecosistemele acvatice. **Conceptul „convieţuirea cu viiturile” înseamnă să conștientizezi riscului la inundaţii.** Problema care se pune aici este aceea a gradului de protecţie posibil şi a costurilor pe care le implică realizarea acestui grad de protecţie, respectiv cât de mare este riscul acceptat de societate, precum şi necesitatea ca toţi cei care ar putea avea de suferit de pe urma inundaţiilor să completeze măsurile generale, luându-şi propriile precauţii.**Principiul participării publicului la luarea deciziilor (solidarităţii)** asigură legătura între autorităţi şi public. Un astfel de organism este Comitetul de Bazin organizat la nivelul fiecărui bazin hidrografic, format din reprezentanţi ai: administraţiei publice locale, utilizatorilor de apă, organizaţiilor neguvernamentale şi instituţiilor cu atribuţii pe această linie.**Mecanismul economic** include sistemul de contribuţii, plăţi, bonificaţii, tarife şi penalităţi ca parte a modului de finanţare a domeniului. Acest mecanism se bazează pe principiile recuperării costurilor pentru cunoaşterea şi gestionarea resurselor de apă: „poluatorul plăteşte” şi „beneficiarul plăteşte”. Actualul mecanism economic, reglementat prin Legea Apelor nr. 107/1996, cu modificările și completările ulterioare are urmatoarele obiective majore:* Un management integrat al resurselor de apă pentru a preveni pierderile economice majore cauzate de inundații și de efectele secetei.
* Management eficient al costurilor, asigurarea unui grad suficient de autofinanțare pentru modernizarea sistemului național de gospodărire a apelor; contracararea impactului economic cauzat de deteriorarea activelor.

Adresă ABA Banat: Bd. 16 Decembrie 1989, nr.2, C.P. 300173, Timișoara, județul TimișTel: +4 0256 491848Fax: +4 0256 491798e-mail: dispecer@dab.rowater.ro |
| **POLITICI PUBLICE** |  |
| Informații privind rezultatele implementării Planului Strategic Instituțional (PSI).Politicile publice și instituționale aflate în implementare la nivelul Administrației Bazinale de Apă Banat în anul 2023 și priorități pentru perioada următoare | 1. **Informații privind rezultatele implementării Planului Strategic Instituțional**

***Contribuţia pe care trebuie să o aducă ANAR la obiectivele guvernării şi la obiectivele asumate de România:*** ***Administrația Națională «Apele Române» este instituție publică de interes național, cu personalitate juridică, având ca scop cunoașterea, protecția, punerea în valoare și utilizarea durabilă a resurselor de apă, monopol natural de interes strategic, precum și administrarea infrastructurii Sistemului Național de Gospodărire a Apelor (SNGA).***Planul Strategic Instituțional al Administrației Naționale „Apele Române” pentru perioada 2024-2027 (PSI) vizează asigurarea guvernanței și exercitarea eficientă și transparentă a atribuțiilor care îi revin. Acest Plan descrie priorităţile ANAR pentru următorii patru ani, precum şi măsurile-cheie şi resursele alocate care ne vor ajuta să atingem viziunea sectorului de a realiza eficient şi eficace politica la nivel național în domeniul mediului, gospodăririi apelor și silvic cu privire la toate sectoarele și subsectoarele pe care le administrează.Acest Plan Strategic este rezultatul unui proces participativ şi reflectă efortul colectiv şi unanim al întregului personal de management şi operaţional al ANAR. Este important ca acest Plan să devină un instrument de lucru esenţial în activitatea noastră, precum şi un canal de comunicare cu toate părţile interesate din domeniul gospodăririi apelor.PSI urmărește o ierarhie logică a elementelor care ghidează activitatea instuituției. Astfel, la vârful piramidei, se regăsesc viziunea și misiunea, din care derivă obiectivele strategice care guvernează întreaga activitate. La rândul lor, obiectivele sunt derivate în programe, care sunt declinate apoi în rezultate și măsuri, detaliate la nivel de indicatori de rezultat și indicatori de realizare imediată. A.N. „APELE ROMANE” împreună cu instituțiile aflate în subordinea sa sunt responsabile pentru: a) protecția, conservarea și monitorizarea resurselor de apă;b)administrarea, exploatarea și întreținerea Infrastructurii Sistemului Național de Gospodărire a Apelor (ISNGA); c)alocarea dreptului de utilizare a resurselor de apă; d)avizarea și autorizarea infrastructurilor din punctul de vedere al exploatării în siguranță și al activităților desfășurate pe ape sau în legătură cu apele; e)apărarea împotriva inundațiilor; f)implementarea principalelor directive UE din domeniul apei (DCA și DI); g)sprijin pentru implementarea altor directive din domeniu sau îndeplinirea unor responsabilități asumate de către România etc. h) În conformitate cu Directiva Cadru Apă, mecanismul economic și financiar al ANAR trebuie să asigure finanțarea durabilă a resurselor de apă și a infrastructurii de management al riscului la inundații pentru a asigura sustenabilitatea tuturor serviciilor furnizate de către ANAR (incluzând toate responsabilitățile și obligațiile asociate implementării Directivelor Uniunii Europene (UE) din domeniul apei), cu respectarea principiul recuperării costurilor. ***Dintre obiectivele pe termen mediu și lung incluse în PSI menționăm:*** 1. Securizarea instituției în ceea ce privește gestionarea infrastructurii critice naționale și europene din domeniul apelor;
2. Asigurarea de personal inalt calificat pentru administrarea și exploatarea infrastructurii Sistemului Național de Gospodărire a Apelor prin dezvoltarea continuă competențelor profesionale ale angajaților din domeniul gospodăririi apelor, inclusiv în utilizarea echipamentelor si programelor informatice specifice;
3. Valorificarea resurselor de apă: Crearea unei transparențe a activității ANAR si eficientizarea serviciilor oferite beneficiarilor, prin digitalizare pentru asigurarea funcționării optime a sistemului aplicație emitere/modificare, retragere și transfer avize și autorizații de gospodărire a apelor;
4. Elaborarea/ actualizarea Planului Național de Management și a celor 11 Planuri de Management ale bazinelor/spațiilor hidrografice, precumm și monitoriarea implementării acestora (ex. monitorizarea și evaluarea stării corpurilor de apă în conformitate cu prevederile Legii Apelor și a DIrectivei Cadru Apă, monitorizarea realizării infrastructurii de colectare și epurare a apelor uzate urbane în aglomerările umane pentru evaluarea conformității cu cerințele europene);
5. Informatizarea datelor aferente Fondului Național de date de gospodărire a apelor, prin realizarea unei baze de date unice la nivel național privind resursele de apă; asigurarea dotării tehnice pentru organizarea unitară a datelor și informatiilor aferente Fondului Național de date de gospodărire a apelor, precum asigurarea/alimentarea cu date și informații hidrologice și hidrogeologice;
6. Dezvoltarea cadrului legislativ din domeniul gospodăririi calitative și cantitative a apelor și știintific din domeniul gospodăririi calitative și cantitative a apelor, respectiv asigurarea unui cadrul legislativ incident, actualizat, armonizat și funcțional, dezvoltarea, optimizarea și modernizarea sistemelor/ platformelor informatice dedicate și integrate, elaborarea de studii suport pentru evaluarea în mod sistematic a stării cantitative și calitative a resurselor de apă, dezvoltarea și testarea de noi metodologii, modele, programe de calcul, aplicații, structuri de baze de date, etc. în domeniul hidrologiei, hidrogeologiei și gospodăririi apelor, suport în elaborarea planurilor și strategiilor in domeniu.
7. Creșterea notorietății instituționale prin îmbunătățirea nivelului de transparentizare. Formarea și consolidarea leadershipului instituțional. Bugetarea activităților de comunicare din perspectiva obiectivelor de informare și conștientizare socială în direcția protecției și conservării resurselor de apă prin prevenirea poluării apelor, dar prin educarea populației în direcția utilizării raționale a resurselor de apă împotriva epuizării și a degradării acestora;
8. Monitorizarea în timp real a consumului de apă - Proiect PILOT la nivelul unui SGA;
9. Identificarea și tratarea riscurilor în vederea identificării surselor posibile de risc pentru diminuarea sau eliminarea probabilității și impactului riscurilor;
10. Valorificarea resursei patrimoniale prin intabularea patrimoniului administrat de ANAR;
11. Promovare și implementarea proiectelor pentru realizarea investițiilor din Planul Național de Redresare și Reziliență:
* Componenta 1. Managementul apei;
* Componenta 2. Păduri și protejarea biodiversității;
* Componenta 5. Valul renovării;
* Componenta 11. Turism și cultură.
1. Dezvoltarea patrimoniului natural- apa, resursa strategică de siguranță și securitate națională, în scopul asigurării necesarului de apă potabilă pentru populație și a salubrității publice, pentru agricultură, industrie și pentru producerea de energie electrică;
2. Introducerea unui Sistem Informațional de Management care va crește capacitatea ANAR de alocare durabilă a resurselor astfel incat instituția să gestioneze eficient peste 50.000 de active și sa realizeze o prioritizare solidă a investițiilor bazată pe o abordare a managementului riscului.
3. Analizarea eficientă a modului de utilizare a fondurilor publice şi a modului în care resursele alocate/serviciile furnizate și-au atins scopul. Rezultatele obținute în urma aplicării sistemului vor fi utilizate pentru a îmbunătăți calitatea serviciilor furnizate și implicit activitatea instituției.
4. Aplicarea actualului mecanism economic, reglementat prin Legea Apelor nr. 107/1996, cu modificările și completările ulterioare are următoarele obiective majore:
* Un management integrat al resurselor de apă pentru a preveni pierderile economice majore cauzate de inundații și de efectele secetei.
* Management eficient al costurilor, asigurarea unui grad suficient de autofinanțare pentru modernizarea sistemului național de gospodărire a apelor; contracararea impactului economic cauzat de deteriorarea activelor.
1. Dezvoltarea cadrului legislativ și științific din domeniul gospodăririi calitative și cantitative a apelor: Actualizarea/ revizuirea/ completarea cadrului legislativ specific domeniului apelor;
2. Informatizarea datelor aferente Fondului Național de date de gospodărire a apelor.
3. **Politicile publice și instituționale aflate în implementare la nivelul Administrației Bazinale de Apă Banat în anul 2023 și priorități pentru perioada următoare:**

**Obiectiv 1: Protejarea albiilor râurilor și combaterea furtului de material mineral***Acțiuni propuse*: Controale planificate și neplanificate la obiective tip balastiere pe teritoriul administrativ al ABA BanatIndicatori de performanță : 49 controale**Obiectiv 2: Extinderea serviciului public de alimentare cu apă și canalizare în contextul implementării Directivei cadru a Apei și a directivelor subsecvente** *Acțiuni propuse*:* Monitorizarea progresului implementării măsurilor de conformare a infrastructurii apă/canal/epurare în acord cu angajamentele asumate de România în Tratatul de Aderare la U.E./ Indicatori de performanță : 309 aglomerări monitorizate
* Evaluarea funcționării stațiilor de epurare/ Indicatori de performanță : 46 stații epurare evaluate
* Monitorizarea evacuărilor de apă uzată menajeră tratată/ Indicatori de performanță :46 evacuări monitorizate
* Monitorizarea evacuărilor de apă uzată menajeră netratată/ Indicatori de performanță : 2 evacuări monitorizate

**Obiectiv 3 : Reducerea riscurilor legate de apa in contextul schimbarilor climatice***Acțiuni propuse*:* Dezvoltarea capacității de intervenție și răspuns a structurilor responsabile cu managementul situațiilor de urgență generate de inundații prin achiziția de utilaje specifice activității de apărare/ Indicatori de performanță : achiziții pt stocul de apărare - o autoutilitară pentru transpot materiale și personal, 40 lanterne,15 cizme șold,10 polizoare cu acumulatori, 20 trusouri de echipamente protecție,1800 tone piatră brută.
* Stabilirea unor măsuri optime, atât din punct de vedere al costurilor cât și al beneficiului, de reducere a riscului la inundații pentru fiecare APSFR (zonă cu risc semnificativ ridicat la inundații)/ Indicatori de performanță : 188 măsuri

**Obiectiv 4 : Cresterea rezilienței la dezastrele cauzate de riscurile naturale accentuate de schimbările climatice***Acțiuni propuse*: * Investiția “Consolidarea și reprofilarea râului Timiș pe sectorul Lugoj-frontieră Serbia, jud.Timiș”
* Investiția “Amenajare râu Bega și afluenți pe sectorul Curtea –Valea lui Liman, județ Timiș”
* Investiția “Regularizare pârâu Nădrag și afluenți pe sector amonte în localitatea Nădrag-confluență râu Timiș, jud.Timiș”
* Investiția “Amenajare complexă râu Bârzava și afluenți pe sectorul Bocșa – Gătaia – Denta, județ Caraș-Severin și județ Timiș”

**Obiectiv 5 : Punerea în siguranță a localităților și a locuințelor aflate în zone cu risc prin îndiguire, creare de poldere nepermanente și reabilitarea, modernizarea sistemelor de baraje existente***Acțiuni propuse*: * “Îmbunătățirea condițiilor de funcționare în siguranță a acumulării Surduc, județul Timiș” - *Proiect propus spre finanțare prin PNRR /* Indicatori de performanță : aprobare indicatori tehnico -economici și demarare procedură de achiziție DALI

**Proiecte propuse spre finanţare pe fonduri externe:**În anul 2023 biroul de Implementare Proiecte a avut în pregătire şi promovare următoarele proiecte propuse spre finanţare pe fonduri externe, astfel:1. **Asigurarea atenuării și tranzitării în siguranță a volumelor de viitură pe râul Caraș și afluenți pe tronson Ticvaniu Mare - frontieră Serbia, jud. Caraș-Severin (COMPONENTA 1 - Investiția 4)**

Planul Național de Redresare și Reziliență, PNRR/2022/C1/I.4, Componenta 1 - Managementul apei, Investiția I4 - Adaptarea la schimbările climaticeInvestiția se derulează conform Contractului de finanțare nr.50566 / 26.07.2022Lucrările care se propun prin această investiție în cadrul Opțiunii 1 sunt împărțite în 2 Obiecte: − Obiect 1 – Poldere (la Vărădia, Lișava, Grădinari)− Obiect 2 – Diguri (amonte și aval de poldere)Indicatorii tehnico-economici : Valoarea totală a investiției: (inclusiv TVA) – 180.856.954,69 leiDurata de execuție: 13 luni1. **Îmbunătățirea condițiilor de funcționare în siguranță a Acumulării Surduc, jud. Timiș (COMPONENTA 1 - Investiția 4)**

Planul Național de Redresare și Reziliență, PNRR/2022/C1/I.4, Componenta 1 - Managementul apei, Investiția se derulează conform Contractului de finanțare nr.50566 / 26.07.2022Indicatorii tehnico economici aprobați :Total investiție: 56.666.612,91 lei (inclusiv TVA)Durata de execuție: 15 luni1. **Traseu cicloturistic Dig râu Timiș mal stâng, tronson Albina - frontiera Serbia (COMPONENTA 11 - Investiția 4)** – DALI

Planul Național de Redresare și Reziliență, PNRR/2022/C1/I.4, Componenta 11 - Managementul apei, Investitia I4 – Implementarea a 3.000 km trasee cicloturisticeInvestitia C11-PI2-3 se derulează conform Contractului de finanțare nr.6237/17.01.2023Contractul de finantare, în valoare de 31.575.681.64 lei a fost semnat in luna ianuarie, cu nr 6237/17.01.2023, intre MDLPA și MMAP. Este în curs de semnare contractul de delegare competențe către ABA Banat.În anul 2023 a fost lansată procedura de achiziționare pentru serviciile de proiectare DALI+PT+DE, inclusiv asistență tehnică din partea proiectantului pe perioada execuției lucrărilor, procedură aflată în stadiul de evaluare a ofertelor.1. **Îmbunătățirea condițiilor de funcționare în siguranță a Nodului Hidrotehnic Coștei, jud. Timiș (COMPONENTA 1 - Investiția 4)** – Expertiza tehnică

Investiția a fost cuprinsa în lista de investiții care a stat la baza semnării Contractului de finanțare nr 50566 / 26.07.20222.Valoarea estimată a serviciilor de proiectare (faza DALI) a fost estimată la 327.731 lei.Comisia de analiza a ofertelor a decis anularea procedurii de negociere fără publicare pentru atribuirea contractului de servicii de proiectare faza DALI pentru această investiție. Astfel, având în vedere neatribuirea contractului pentru investiția mai sus menționată, începand cu data de 21.10.2023 încetează activitatea proiectului, iar echipa de proiect își încetează activitatea.1. **Repararea Infrastructurii de Navigație pe Canalul Bega – RORS 15.**

Contract finanțare nr. 90610/21.07.2017 Valoare contract Partener Leader (ABA Banat) - 6.929,795.25 euroObiectivul de investitie in cadrul acestui poriect al ABA Banat a fost “Punerea in siguranță a Nodului Hidrotehnic Sânmihaiu Român“ Perioada de implementare : 03.08.2017-02.05.2022În decursul anului 2023 s-a realizat Raportul de monitorizare nr. 1 al proiectului (martie 2023), în care s-a urmărit modul în care au fost atinse obiectivele proiectului și a impactului asupra vieții economice și sociale din zonă. **Programul de gospodărire a apelor:**Pentru activitatea de întreţinere a lucrărilor hidrotehnice, dimensionarea activităţii s-a făcut pe baza patrimoniului existent la fiecare formaţie şi este evidenţiată prin lucrări şi operaţii tehnologice efectuate permanent pentru menținerea lucrărilor de gospodărire a apelor în stare normală de funcţionare. Principalele stadii fizice ale lucrărilor realizate în anul 2023 sunt:- completari terasamente 5.398 mc- reprofilări și decolmatări albii 24.153 mc- tăieri de vegetaţie lemnoasă 50.519,92 sute mp - cosiri de vegetație 1.059,55 ha- igienizări și tăieri de vegetație pe cursuri de apă neamenajate 127,02 km - confecții metalice 6,33 toÎn anul 2023 au fost obținute un număr de :* 2 avize de funcționare în siguranță pentru baraje aflate în administrarea altor deținători.
* 1 autorizație de funcționare în siguranță pentru lucrări aflate în administrarea altor deținători

 **Programe și strategii:** <http://banat.rowater.ro/index.php/despre-noi/programe-si-strategii/>**Avize și autorizații:** [Acte de reglementare – Administrația Bazinală de Apă Banat (rowater.ro)](http://banat.rowater.ro/index.php/informatii-de-interes-public/avize-si-autorizatii/acte-de-reglementare/)**Priorităţi pentru perioada următoare:**Guvernul României a prioritizat reformele și investițiile în domeniul apei în contextul Planului Național de Redresare și Reziliență [PNRR]. În cadrul programului, conform prevederilor Contractului de finanțare: C1\_R2\_50564\_26\_07\_2022, incheiat intre Ministerul Mediului, Apelor și Pădurilor, în calitate de coordonator de reforme și/sau investiții si Administrația Națională ”Apele Române”, în calitate de beneficiar, se afla in derulare Reforma 2. "Reconfigurarea actualului mecanism economic al Administrației Naționale Apele Române (ANAR) în vederea asigurării modernizării și întreținerii sistemului național de gospodărire a apei precum și a implementării corespunzătoare a Directivei Cadru Apă și a Directivei inundații". Proiectul beneficiaza de asistenta Bancii Mondiale conform ACORDULUI DE SERVICII DE ASISTENȚĂ TEHNICĂ RAMBURSABILE incheiat la data de 08.08.2022 intre ADMINISTRAȚIA NAȚIONALĂ APELE ROMÂNE si I.B.R.D. – BANCA MONDIALA. Proiect: “Asistență Tehnică pentru Dezvoltarea unui mecanism economic pentru finanțarea sustenabilă a infrastructurii de apă în România” (P178971.)Reconfigurarea mecanismului economic și financiar al ANAR pentru asigurarea finanțarii durabile a resurselor de apă și a infrastructurii de management al riscului la inundații si a sustenabilitatii tuturor serviciilor furnizate de către ANAR (incluzând toate responsabilitățile și obligațiile asociate implementării Directivelor Uniunii Europene (UE) din domeniul apei), cu respectarea principiul recuperării costurilor, în conformitate cu Directiva Cadru Apă. Obiectivul, indicatorul de rezultat și ținta/țintele programului: * Noul mecanism economic va răspunde necesității de a avea o corelație îmbunătățită între sistemul actual de venituri al ANAR și recuperarea costurilor la nivelul fiecărei categorii de utilizatori ai resursei de apă în vederea creșterii eficienței administrării:
* Managementul și finanțarea activelor hidrotehnice – baraje, diguri, a infrastructurii de management al inundațiilor, irigații etc.
* Securitatea apei, in contextul provocărilor agravate de impactul schimbărilor climatice;
* Investiții de aparare in domeniul apei, pentru a conduce la siguranță, fiabilitate si sustenabilitatea resurselor de apa din România.
* Asigurarea resurselor pentru implementarea Directivelor Europene.

***Componenta DIGITALIZARE***Introducerea unui Sistem Informațional de Management care va crește capacitatea ANAR de alocare durabilă a resurselor astfel incat instituția să gestioneze eficient peste 50.000 de active și sa realizeze o prioritizare solidă a investițiilor bazată pe o abordare a managementului riscului. |
| **TRANSPARENŢĂ INSTITUŢIONALĂ** |  |
| Declarații de avere și de interese | Declarații de avere și de interese:[Declarații de avere și interese 2023 – Administrația Bazinală de Apă Banat (rowater.ro)](http://banat.rowater.ro/index.php/documente-de-interes-public/declaratie-de-avere-2023/)  |
| Bugetul instituției | Sinteza privind bugetul 2023 - <http://banat.rowater.ro/index.php/informatii-de-interes-public/buget-din-toate-sursele-de-venituri/buget-pe-surse-financiare/> Bilanțuri contabile + Contul de Rezultat Patrimonial:<http://banat.rowater.ro/index.php/informatii-de-interes-public/bilanturi-contabile-semestriale/> |
| Informații legate de procesul de achiziții publice, achiziţiile sectoriale șiconcesiunile de lucrări şi servicii | În cursul anului 2023, în cadrul ABA Banat, au fost efectuate 13 achiziții pe SEAP și 97 de achiziții directe. Numărul contestațiilor formulate la Consiliul Național de Soluționare a Contestațiilor a fost de 2;numărul achizițiilor anulate sau aflate în procedură de anulare s-a ridicat la 5. (detaliat: ​<http://banat.rowater.ro/index.php/informatii-de-interes-public/achizitii-publice/>) Programul anual al achizițiilor publice se află aici: <http://banat.rowater.ro/index.php/informatii-de-interes-public/achizitii-publice/programul-anual-al-achizitiilor-publice/> |
| Informații despre litigii în care este implicată instituția (în general, nu doar cele legate de achiziții publice) | Numărul de litigii aflate pe rolul instanțelor de judecată - total 80 dosare, din care 1 litigiu penal și 79 civile.Din cele 80 de litigii: 38 au fost finalizate, 37 fiind câștigate și unul pierdut.  |
| Organigrama | <http://banat.rowater.ro/index.php/despre-noi/organizare/organigrama/> |
| Informații despre managementul resurselor umane | Serviciul Resurse Umane Relații cu Publicul și Administrativ este în subordinea directă a directorului instituției care are atribuții principale pe linia administrării personalului, asigurând recrutarea şi angajarea personalului, activitatea de formare profesională, activitatea de relații cu publicul, activitatea administrativă, conform prevederilor legale.**Informaţii despre fluctuaţia de personal și numărul de concursuri organizate:** Informaţii despre fluctuaţia de personal și numărul de concursuri organizate: Organizarea de concursuri / transferuri și participarea salariaților din cadrul Serviciului Resurse Umane în calitate de secretar sau membru în comisia de concurs și comisia de soluționare a contestațiilor pentru derularea procedurilor de ocupare a posturilor vacante corespunzătoare funcțiilor contractuale de execuție sau conducere de la nivelul Sediului Administrației Bazinale de Apă Banat și a subunităților acesteia, în cursul anului 2023 au fost organizate un număr de 33 de concursuri din care 17 concursuri au fost anulate urmare a aplicarii prevederilor O.U.G. 34/2023, Art. IV, alin(6) si (7). Au fost încheiate16 contracte de muncă, ca urmare a ocupării posturilor prin concurs. Întocmirea, comunicarea conform procedurilor interne și a legislației a documentelor privind angajarea personalului precum și încetarea contractelor individuale de muncă a salariatilor: în cursul anului 2023 au fost încetate un număr de 39 contracte individuale de muncă.**Venitul mediu, inclusiv diferitele sporuri** Conform raportărilor statistice lunare/anuale referitoare la cheltuielile de personal, a rezultat un salariu mediu brut lunar, la nivelul anului 2023 de 6.792 lei. **Situația drepturilor salariale stabilite potrivit legii, precum și alte drepturi prevazute de acte normative:**<http://banat.rowater.ro/index.php/informatii-de-interes-public/transparenta/> |
| **RELAȚIA CU COMUNITATEA** |  |
| Raport de implementare a Legii nr. 544/2001 | [raport-544.pdf (rowater.ro)](http://banat.rowater.ro/wp-content/uploads/2024/04/raport-544.pdf) |
| Informaţii despre atragerea de resurse din comunitate | ***Parteneriate cu alte instituţii publice, mediul de afaceri, participări în asociaţii internaţionale, înfrăţiri***În anul 2023, Administraţia Bazinală de Banat a încheiat 17 parteneriate/protocoale cu autorități publice și instituții de învățământ.Participare la :* Proiectul “Ecluze pe Bega” – a adus la un loc entități din sfera publică, respectiv Primăria Timișoara și Primăria Zrenjanin ( Serbia), CJ Timiș, Vode Vojvodine( Serbia)
* Evenimentul “Lights on Romania 2023”
 |